"...tekkis auväärsel Kondanjal täiuslik ja puhas dharmasilm…". Mainitud Kondanjast saigi esimene arhat, budismi raames peale Buddhat esimene selline  inimene, kelleks Tipitaka ja Tripitaka arusaamise kohaselt inimene võib saada. Buddhasid on ainult üks, Buddha uuesti ei sünni, sest sellist kultuuriinformatsiooni ei ole olemas, mis Buddhaks teeks. Arhatiks on võimalik õppida, sest Buddha õpetab arhatiks saamist. Samal ajal on aga Buddha ka iseennast arhatiks nimetanud, nagu paljude muudegi sõnadega, nii et mõistete piirid on siin üsna hajuvad ja kohati kattuvad.